**ZAPISNIK**

**SA DRUGOG SASTANKA/RADIONICE SAVJETODAVNOG VIJEĆA ZA OKOLIŠ ŠIBENSKO-KNINSKE ŽUPANIJE**

**U Kninu, 04. lipnja 2014.godine**

Drugom sastanku/radionici Savjetodavnog vijeća za okoliš Šibensko-kninske županije koji je organizirala Ekološka udruga „Krka“ u Ekološko-informativnom centru u sklopu navedenog projekta, prisustvovalo je ukupno 13 sudionika- predstavnici udruga, javnih uprava i javnih gradskih poduzeća te novinarka HRT-a. U prilogu i popis sudionika.

Tema sastanka/radionice bilo je gospodarenje otpadom; sadašnje stanje, razmjena iskustava, zakonske regulative, problemi i prijedlozi za rješavanje istih problema.

Cilj sastanka/radionice je definirati barem jednu međusobnu, zajedničku akciju / inicijativu koja će Vijeće provesti s ciljem poboljšanja stanja okoliša.

PROGRAM RADIONICE je bio:

9.00-9.30 dolazak sudionika

9.30 - 10.00 pozdrav, predstavljanje sudionika, očekivanja radionice

10.00-11.00

prezentacija o gospodarenju otpadom/odvajanju otpada-Ekološka udruga“Krka“ Knin

ostale prezentacije ( čekamo prijave ostalih članica Vijeća )

11.00 – 11.30 pauza za kavu/čaj

11.30- 13.00

Analiza problema u gospodarenju otpadom/moguća rješenje –putem tehnike Brainstorming aktivno sudjeloavanje samih sudionika s ciljem velikog broja različitih ideja koje predstavljaju rješenje problema.

13.00-14.00 ručak

14.00-15.00.

planiranje - što bi se moglo napraviti, koji su sljedeći koraci u djelovanju, zajedničkoj akciji? evaluacija

U dijelu otvaranja sastanka prisutnima se obratila **Inga Kukolj**, tajnica Ekološke udruge „Krka“ i koordinatorica projekta, pozdravila prisutne i zahvalila im na dolasku, te je kratko predstavila Ekološku udrugu, sam projekt, donatore kao i nositelje projekta te aktivnosti Ekološke udruge „Krka“ Knin na ovom projektu.

Nakon predstavljanja projekta upoznala je prisutne kako je ovo Vijeće neformalno ali će bez obzira na to donesen Pravilnik rada. Upoznala je prisutne sa Pravilnikom o radu ( podijelila kopije svima mailom dan prije ) i svi prisutni su se usuglasili s istim, tj. prihvatili ga.

Nakon toga zamolila je redom prisutne da kratko predstave sebe, svoj rad i svoja iskustva i probleme a u vezi sa gospodarenjem otpadom, ali i očekivanja od radionice.

 Očekivanja sudionika uglavnom su se odnosila na cilj same radionice da se dogovorimo oko zajedničke akcije koja će pomoći poboljšanju stanja okoliša.

Nakon toga je Inga Kukolj predstavila prezentaciju o gospodarenju otpadom/odvajanju otpada-Ekološka udruga“Krka“ Knin ( istu će proslijediti svima prisutnima ).

Hrvoje Hezanović iz JU za zaštićene prirodne vrijednosti je također kratkom przentacijom predstavio i rad JU te pristutne upoznao o mogućnostima suradnje i nadležnostima JU.

Stav većine prisutnih , kroz raspravu nakon prezentacije je, kako postoje razne strategije koje su donijete jednostavno, ali nisu zaživjele. Pomalo se krenulo u proces, nabavlja se oprema za odvajanje otpada, ali građani nisu educirani.

Putem tehnike Brainstorming i “igre uloga” kroz aktivno sudjeloavanje samih sudionika došlo se do zaključka da zajednička akcija Vijeća treba biti zajednički izrađen **Plan edukacije stanovnika o gospodarenju otpadom.**

Plan edukacije građana bi trebo sadržavati slijedeće komponente, a za svaku od njih su podijeljeni zadatci članovima Vijeća da se obrade:

1. Zakoni i pravilnici u RH vezano za gospodarenje otpadom- Ekološka udruga Krka će razraditi
2. Uloga jedinica lokalne samouprave – Grad Knin će razraditi
3. Broj ilegalnih deponija u Šibensko-kninskoj Županiji ( lista ) i plan do kada bi se mogle deponije sanirati – Šibensko-kninska Županija/zamolit ćemo da nam dostave podatke
4. Uloga gradskih tvrtki za odvoz otpada – Rad Drniš i Čistoća i Zelenilo Knin će razraditi

* Osigurati građanima da odvajaju otpad ( malim koracima, nabaviti spremnike za odvajanje otpadom, manje količine za početak, kasnije više “Zelenih otoka “ a na spremnike staviti upute kako se pojedina vrsta otpada odvaja.
* putem cirkularnog pisma koje mogu poslati gradske tvrtke za čistoću uz redovne mjesečne račune ( s uputama gdje i kako odvajati otpad u pojedinom gradu/općini )

1. Uloga građana

* Građani bi trebali što prije započeti odvajati otpad

1. Uloga Vijeće za okoliš

* Građanima treba dobro pojasniti važnost odvajanja otpada / uloga svih
* Educirati građane, prvesnstveno djecu putem radionica, medija, mjesnih odbora, putem letaka ( udruga Krka ima izrađen letak za Knin pa će primjer postati svima da posluži za primjer ),
* Poboljšati suradnju policija/Inspekcija/komunalni redari/udruga/gradovi/općine
* Inicirati / koordinirati što više akcija čišćenja okoliša na kojoj će sudjeloavati i građani i svi članovi Vijeća za okoliš, al i ostali zainteresirani
* Zajedničko obilježavanje važnih dana za okoliš ( npr. Dan Planete zemlje, Svjetski dan zaštite okoliša.... )
* Napraviti “pokaznu vježbu” kako se otpada odvaja...

Osim gore navedenog koje će biti razrađeno u Planu edukacije građana o odvajanju otpada još je istaknuto:

* Bilo bi dobro da se svi gradovi i općine u Županiji u narednim godinama priključe velikoj nacionalnoj akciji Zelena čistka. Udruga Krka je za Knin i Kistanje u prethodnim godinama bila koordinator pa može pomoći pri organizaciji/savjetima
* Općine i gradovi i ostali trebaju što više surađivati , pogotovo u smislu pisanja zajedničkih projekata vezano za gospodarenje otpadom
* Gradovi i općine zamoliti da jave udruzi Krka dali imaju izrađene Planove gospodarenja otpadom i dali su objavljeni javno/na njihovim web stranicama.

Kroz evaluacijske upitnike svi sudionici smatraju da je rad Savjetodavnog Vijeća koristan kao i sama radionica o gospodarenju otpadom te da je najvažnija edukacija stanovništva.

Novi članovi Vijeća se još uvijek mogu priključiti, a najvažnije je da Vijeće nastavi s radom i nakon završetka projekta.

Inga Kukolj zahvaljuje svima na dolasku,obećava da će svi dobiti zapisnik sa sastanka/radionice na koje mogu uložiti prigovore ili još dodati nešto, ako je izostavljeno te ih još jednom poziva da sudjeluju na sastanku u rujnu 2014.g.o čemu će svi na vrijeme biti obaviješteni.

Zapisnik sastavila:

Inga Kukolj

U Kninu, 20.lipnja 2014.